შიდსი

შეძინელი იმუნური დეფიციტიშ სინდრომი (ინგლ. Acquired Immune Deficiency Syndrome, AIDS) — დგომარობა, ნამუთ ივითარებუ აივ-ინფექციაშ ფონს დო ახასიათენს CD4+ ლიმფოციტეფიშ მუდანობაშ რკება, მიარე ოპორტუნისტული ინფექციური დო ვაინფექციური ლახარეფით. არსებითო რე აივ-ინფექციაშ ბოლო სტადია.

შიდსი რეგისტრირაფილი რე მოსოფელიშ ხუთხოლო კონტინენტიშ 206 ქიანას. ოფიციალური მუნაჩემეფით, ასეშო მოსოფელს შიდსიშ ვირუსით ინფიცირაფილი რე 20 მილიონშახ ადამიერი, თინეფშე 80% სქესობური რზათ რე დალახებული. (თაჸურეშე 70% ჰეტეროსექსუალურ, 10% — ჰომოსექსუალურ რსხუეფშა მოურს). აივ-ით ინფიცირაფილი რე მოსოფელს ეკოროცხილი ნარკომანეფიშ 80%.

 სიმპტომეფი 
ინფიცირაფილი ადამიერი დუდს სინთელუანო გინაფულენს 3-10 წანაშ გოძვენას, ლახარა გჷმორჩქინდუ იმუნური სისტემაშ ტომბა დაღამაკებაშ უკული დო იხასიათებუ შხვადოშხვანერო, არძაშე შხირას რე:

· ტემპერატურაშ უბაძაძე ძინა 30 დღაშე უმოს ხანიშ გოძვენას;

· ლიმფური ნოსქვეფიშ გადიდება;

· ჭყანიერი საართო სისუსტე;

· რუმე ჭითა ფერიშ ტერტეფი კანს დო ცქირცქამ დაცხის;

· გაგჷნძორებული პნევმონია (ფიჟვეფიშ ანთება), ნამუთ რჩქვანელობურ კურნალობას ვადმაჸუნუ;

· ჭყანიერი უფუანობა, გიშაკერძაფილო სერით;

· ჩე ფერიშ ნადველი პიჯიშ ქოქაშ ცქირცქის;

· პათოლოგიური მოლინეფი ცენტრალური ნერვული სისტემაშჸურე დო შხვ.

 რესურსეფი ინტერნეტის 
 შიდსი

*
კატეგორია:სინდრომეფი
კატეგორია:ინფექციური ლახარეფი
კატეგორია:პანდემიეფი
კატეგორია:სქესობური რზათ გინმადვალუ ინფექციეფი